b'\n_START_ARTICLE_\nMehdi-Selim Khelifi\n_START_PARAGRAPH_\nMehdi-Selim Khelifi\xe2\x80\x8e (s. 1. syyskuuta 1992) on algerialainen entinen maastohiiht\xc3\xa4j\xc3\xa4._NEWLINE_Khelifi osallistui Vancouverin olympialaisiin vuonna 2010 maansa ainoana edustajana. H\xc3\xa4n sijoittui 84:nneksi vapaan hiihtotyylin 15 kilometrill\xc3\xa4.  Khelifi oli saanut osallistumisoikeuden Sot\xc5\xa1in olympialaisiin, mutta Algeria p\xc3\xa4\xc3\xa4tti olla l\xc3\xa4hett\xc3\xa4m\xc3\xa4tt\xc3\xa4 h\xc3\xa4nt\xc3\xa4 kisoihin. Maailmancupiin Khelifi osallistui helmikuussa 2013 Davosissa, jossa h\xc3\xa4n oli sprintiss\xc3\xa4 72:s ja vapaan 15 kilometrill\xc3\xa4 86:s. H\xc3\xa4n sijoittui molemmissa kilpailuissa maaliintulleista viimeiseksi.'